Mestská časť Bratislava – Nové Mesto

Materiál na rokovanie
Miestneho zastupiteľstva mestskej časti 
Bratislava – Nové Mesto
dňa: 12.06.2012

Návrh

na schválenie prípadu osobitného zreteľa týkajúceho sa predaja pozemku registra „C“ KN parcely č. 6726/9 v k.ú. Vinohrady pre MUDr. Petra Lengyela s manželkou, bytom Ľ. Fullu 22, 841 05  Bratislava

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
                                                                                	       3. Žiadosť 
                                              				       4. LV č. 3673
							       5. LV č. 1919
							       6 Snímku z katastrálnej mapy
                                                                                         7. Znalecký posudok   	  		                                                                             8. Súhlas primátora s predajom

							       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
spracovateľa

					jún 2012
Návrh uznesenia

Miestne zastupiteľstvo

s ch v a ľ u j e

predaj pozemku registra „C“ KN parcely č. 6726/9, záhrady o celkovej výmere 118 m2 v k. ú. Vinohrady za účelom prístupu k pozemku registra „C“ KN parcele č. 6727/2 a k rodinnému domu so s.č. 2307 na parcele č. 6727/2 pre MUDr. Petra Lengyela a PharmDr. Alžbetu Lengyelovú, obaja bytom Ľ. Fullu 22, 841 05  Bratislava ako prípad hodný osobitného zreteľa podľa ust. § 9a ods. 8 písm. e) zákona č. 138/1991 Zb. o majetku obcí v znení neskorších predpisov, pričom osobitný zreteľ je daný tým, že citovaná parcela tvorí priamo hranicu s komunikáciou „Jeséniová ulica“ a je už oplotená a využívaná výlučne žiadateľmi, za cenu stanovenú znaleckým posudkom č. 256/2011 zo dňa 02.12.2011 vyhotoveného Ing. Petrom Vinklerom, a to za kúpnu cenu:

celkovo 28 300,00 €

za podmienky, že kúpna zmluva bude kupujúcimi podpísaná v lehote 60 dní od schválenia uznesenia v Miestnom zastupiteľstve. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA

Dňa 16.01.2012 požiadal MUDr. Peter Lengyel a PharmDr. Alžbeta Lengyelová (ďalej len žiadatelia) o odkúpenie pozemku registra „C“ KN parcely č. 6726/9, záhrady o výmere 118 m2, zapísanej na LV č. 3673 v k.ú. Vinohrady vo vlastníctve Hlavného mesta SR Bratislavy a v správe Mestskej časti Bratislava – Nové Mesto, nakoľko tento tvorí prístup k pozemku registra „C“ KN parcele č. 6727/2  a k rodinnému domu na ňom postaveného a evidovaného na LV č. 1919 v k.ú. Vinohrady vo vlastníctve žiadateľov. Nehnuteľnosti zapísané na LV č. 1919 v k.ú. Vinohrady nadobudli žiadatelia od Mgr. Jany Várošiovej na základe kúpnej zmluvy zo dňa 29.12.2011.
Parcela č. 6726/9 hornou stranou tvorí hranicu s pozemkom registra „C“ KN parcelou č. 21680, na ktorej je umiestnená komunikácia „Jeséniová ulica“. Parcela č. 6726/9 pravou stranou tvorí hranicu s pozemkom registra „C“ KN parcelou č. 6726/3, zapísanou na LV č. 104 v k.ú. Vinohrady vo vlastníctve JUDr. Petra Nagya. Spodnou stranou tvorí hranicu s pozemkom registra „C“ KN parcelou č. 6727/2 a ľavou stranou tvorí hranicu s pozemkom registra „C“ KN parcelou č. 6728/1, zapísanou na LV č. 1004 v k.ú. Vinohrady vo vlastníctve RNDr. Kataríny Kučárovej. 
Dňa 30.09.2011 bola vykonaná miestna obhliadka predmetného pozemku za účasti hlavného architekta mestskej časti Ing.arch. J. Kocku, kde bolo zistené, že parcela č. 6726/9 je oplotená a je jediným možným prístupom k stavbe a k pozemkom vo vlastníctve žiadateľov z Jeséniovej ulice. 
V zmysle odborného stanoviska hlavného architekta možno konštatovať, že z hľadiska územného rozvoja a prevádzkových pomerov nie sú známe žiadne okolnosti vylučujúce predaj parcely č. 6726/9. Nakoľko citovaná parcela tvorí priamo hranicu s komunikáciou „Jeséniová ulica“, predaj parcely č. 6726/9 nebráni ani prístupu k okolitým pozemkom a stavbám, keďže táto je už oplotená a využívaná výlučne žiadateľmi.
Podľa znaleckého posudku č. 256/2011 zo dňa 02.12.2011 vyhotoveného Ing. Petrom Vinklerom bola všeobecná hodnota parcely č. 6726/9 stanovená sumou 28 300,00 €. Náklady mestskej časti Bratislava – Nové Mesto s vyhotovením predmetného znaleckého posudku predstavujú sumu 73,83 € bez DPH, nakoľko znalec nie je platiteľom DPH. 
Listom zo dňa 17.02.2012 bol primátor Hlavného mesta SR Bratislava v súlade s ust. článku 80 ods. 5 Štatútu hlavného mesta SR Bratislavy požiadaný o predchádzajúci písomný súhlas k odpredaju parcely č. 6726/9. Primátor Hlavného mesta SR Bratislavy listom č. j. MAGS SNM 37518/12-2/168000 zo dňa 20.03.2012 udelil predchádzajúci súhlas k odpredaju parcely č. 6726/9.
V súlade s predchádzajúcim písomným súhlasom primátora Hlavného mesta SR Bratislavy navrhujeme v zmysle ust. § 9a ods. 8 písm. e) zákona č. 138/1991 Zb. o majetku obcí v znení neskorších predpisov schváliť predaj pozemku registra „C“ KN parcely č. 6726/9, záhrady o výmere 118 m2, zapísanej na LV č. 3673 v k.ú. Vinohrady pre MUDr. Petra Lengyela s manželkou, bytom Ľ. Fullu 22, 841 05  Bratislava, a to za cenu stanovenú znaleckým posudkom č. 256/2011 zo dňa 02.12.2011, za kúpnu cenu 28 300,00 €.

Nakoľko sa jedná o predaj pozemku realizovaný ako prípad hodný osobitného zreteľa, je potrebné v zmysle ust. § 9a ods. 8 písm. e) zákona č. 138/1991 Zb. o majetku obcí v znení neskorších predpisov tento predaj schváliť v miestnom zastupiteľstve trojpätinovou väčšinou všetkých poslancov.